ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 36/2545เรื่อง หลักเกณฑ์ในการขึ้นทะเบียนเจ้าหน้าที่การตลาด(ฉบับที่ 4) อาศัยอํานาจตามความในข้อ 10 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 42/2543 เรื่อง หลักเกณฑ์ เงื่อนไข และวิธีการในการเป็นนายหน้าซื้อขายหลักทรัพย์และการค้าหลักทรัพย์ ที่มิใช่ตราสารแห่งหนี้ ลงวันที่ 26 กันยายน พ.ศ. 2543 ข้อ16 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 43/2543 เรื่อง หลักเกณฑ์ เงื่อนไข และวิธีการในการค้าหลักทรัพย์อันเป็นตราสารแห่งหนี้ ลงวันที่ 26 กันยายน พ.ศ. 2543 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กธ. 42/2545 เรื่อง หลักเกณฑ์ เงื่อนไข และวิธีการในการค้าหลักทรัพย์อันเป็นตราสารแห่งหนี้ (ฉบับที่ 5) ลงวันที่ 9 กรกฎาคม พ.ศ. 2545 และข้อ 2 และข้อ 3 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 61/2543 เรื่อง หลักเกณฑ์ เงื่อนไข และวิธีการในการควบคุมการปฏิบัติงานในการจัดจําหน่ายหลักทรัพย์ ลงวันที่ 23 พฤศจิกายน พ.ศ. 2543 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ ข้อ 1 ให้ยกเลิกความใน (1) ของข้อ 3 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 67/2543 เรื่อง หลักเกณฑ์ในการขึ้นทะเบียนเจ้าหน้าที่การตลาดลงวันที่ 21 ธันวาคม พ.ศ. 2543 และให้ใช้ความต่อไปนี้แทน "(1) มีวุฒิทางการศึกษาหรือมีประสบการณ์ในการทํางานดังนี้(ก) สําเร็จการศึกษาตั้งแต่ระดับปริญญาตรีขึ้นไปหรือเทียบเท่าตามที่สํานักงานคณะกรรมการข้าราชการพลเรือน (ก.พ.) รับรอง หรือ (ข) มีประสบการณ์ในการทํางานที่เกี่ยวข้องกับตลาดเงินหรือตลาดทุน หรือการให้คําแนะนําเกี่ยวกับการลงทุนในหลักทรัพย์ ไม่น้อยกว่าสองปี และ" ข้อ 2 ให้ยกเลิกความใน (จ) ของ (3) ในข้อ 5 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 67/2543 เรื่อง หลักเกณฑ์ในการขึ้นทะเบียนเจ้าหน้าที่การตลาด ลงวันที่ 21 ธันวาคม พ.ศ. 2543 และให้ใช้ความต่อไปนี้แทน "(จ) เคยถูกสํานักงานเพิกถอนการขึ้นทะเบียนเป็นเจ้าหน้าที่การตลาด หรือเคยถูกตลาดหลักทรัพย์แห่งประเทศไทยเพิกถอนใบอนุญาตเป็นเจ้าหน้าที่การตลาด" ข้อ 3 ให้เพิ่มความต่อไปนี้เป็นวรรคสองของข้อ 7 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 67/2543 เรื่อง หลักเกณฑ์ในการขึ้นทะเบียนเจ้าหน้าที่การตลาด ลงวันที่ 21 ธันวาคม พ.ศ. 2543 "ทั้งนี้ ให้เจ้าหน้าที่การตลาดประเภทตราสารทุนสามารถทําหน้าที่ติดต่อ ชักชวน หรือให้คําแนะนําเกี่ยวกับการลงทุนแก่ลูกค้า เพื่อให้เกิดการซื้อขายหลักทรัพย์ประเภทใบสําคัญแสดงสิทธิที่จะซื้อหุ้น ใบสําคัญแสดงสิทธิอนุพันธ์ และหน่วยลงทุนที่เป็นหลักทรัพย์จดทะเบียนในตลาดหลักทรัพย์แห่งประเทศไทยได้ด้วย" ข้อ 4 ให้ยกเลิกความในข้อ 13/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 67/2543 เรื่อง หลักเกณฑ์ในการขึ้นทะเบียนเจ้าหน้าที่การตลาด ลงวันที่ 21 ธันวาคม พ.ศ. 2543 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 27/2545 เรื่อง หลักเกณฑ์ในการขึ้นทะเบียนเจ้าหน้าที่การตลาด (ฉบับที่ 3)ลงวันที่ 21 มิถุนายน พ.ศ. 2545 และให้ใช้ความต่อไปนี้แทน "ข้อ 13/1 ให้บุคคลที่ได้รับความเห็นชอบจากสํานักงานให้เป็นผู้ทําหน้าที่ขายหรือรับซื้อคืนหน่วยลงทุนหรือตัวแทนสนับสนุน หรือบุคคลที่ได้รับขึ้นทะเบียนเป็นเจ้าหน้าที่การตลาดประเภทตราสารทุนหรือเจ้าหน้าที่การตลาดประเภทตราสารที่มี leverage เป็นบุคคลที่ได้รับขึ้นทะเบียนกับสํานักงานเป็นเจ้าหน้าที่การตลาดประเภทตราสารหนี้ระดับสองโดยไม่ต้องยื่นคําขอขึ้นทะเบียนกับสํานักงานตามข้อ 6 ทั้งนี้ ให้อายุการขึ้นทะเบียนเป็นเจ้าหน้าที่การตลาดตามข้อนี้ มีระยะเวลาเท่ากับที่บุคคลดังกล่าวได้รับความเห็นชอบเป็นผู้ทําหน้าที่ขายหรือรับซื้อคืนหน่วยลงทุนหรือตัวแทนสนับสนุนหรือได้รับขึ้นทะเบียนเป็นเจ้าหน้าที่การตลาดประเภทตราสารทุนหรือเจ้าหน้าที่การตลาดประเภทตราสารที่มี leverage" ข้อ 5 ให้เพิ่มความต่อไปนี้เป็นข้อ 15/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 67/2543 เรื่อง หลักเกณฑ์ในการขึ้นทะเบียนเจ้าหน้าที่การตลาดลงวันที่ 21 ธันวาคม พ.ศ. 2543 "ข้อ 15/1 ในกรณีที่ตลาดหลักทรัพย์แห่งประเทศไทยมีคําสั่งให้บริษัทหลักทรัพย์ลงโทษเจ้าหน้าที่การตลาดอันเนื่องมาจากเจ้าหน้าที่การตลาดนั้นกระทําการด้วยตนเองหรือให้ความช่วยเหลือแก่บริษัทหลักทรัพย์ในการจ่ายเงิน ทรัพย์สิน หรือประโยชน์อื่นใดให้กับลูกค้า เนื่องจากการติดต่อซื้อหรือขายหลักทรัพย์จดทะเบียนกับบริษัทหลักทรัพย์ อันเป็นการฝ่าฝืนข้อบังคับตลาดหลักทรัพย์แห่งประเทศไทยว่าด้วยหลักเกณฑ์และวิธีการเรียกค่าธรรมเนียมในการเป็นนายหน้าหรือตัวแทนซื้อหรือขายหลักทรัพย์จดทะเบียนและการกํากับดูแลกิจการที่ดีของสมาชิก สํานักงานจะพิจารณาสั่งการอย่างใดอย่างหนึ่งตามข้อ 15 กับเจ้าหน้าที่การตลาดรายดังกล่าวด้วย" ข้อ 6 ให้ยกเลิกข้อ 21 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 67/2543 เรื่อง หลักเกณฑ์ในการขึ้นทะเบียนเจ้าหน้าที่การตลาด ลงวันที่ 21 ธันวาคม พ.ศ. 2543 ข้อ 7 ประกาศนี้ให้ใช้บังคับตั้งแต่วันที่ 23 กันยายน พ.ศ. 2545 เป็นต้นไปประกาศ ณ วันที่ 16 กันยายน พ.ศ. 2545 (นายประสาร ไตรรัตน์วรกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์